การให้คำบอกได้ที่แนบเนียน การใช้ภาษากาย การบอกเขาจริงๆ
วิธีในการแสดงให้ผู้ชายเห็นว่าคุณชอบเขาคือการพยายามเป็นเพื่อนกับเขา ตราบใดที่คุณไม่ตกอยู่ในขอบเขตของความเป็นเพื่อน สิ่งนี้จะแสดงว่าคุณสนใจในตัวเขาจริงๆ ถามคำถามเกี่ยวกับชีวิตของเขา แบ่งปันสิ่งที่ชอบและใช้เวลากับเขาไม่ว่าจะเป็นการทำชิ้นงานกลุ่มหรือไปเที่ยวกันในกลุ่มเพื่อน เพียงทำให้มั่นใจว่าเขาไม่ได้เห็นว่าคุณเป็นน้องสาวหรือเพื่อนชายคนหนึ่งและไม่เป็นคนที่คอยรับฟังปัญหาความรักของเขา   การกลายมาเป็นเพื่อนของเขาจะแสดงให้เขาเห็นว่าคุณต้องการเข้าใกล้เขามากขึ้น วิธีนี้เป็นวิธีที่ดีในการแสดงออกว่าคุณชอบเขาโดยเฉพาะอย่างยิ่งถ้าหากคุณไม่มีเพื่อนผู้ชายมากนัก มันยังช่วยให้คุณรู้จักเขาก่อนที่จะทุ่มเทให้กับความสัมพันธ์ บ่อยครั้งที่คนที่คุณชอบอาจจะเป็นเรื่องเพ้อฝันและการกระทำของเราอาจจะหุนหันพลันแล่น มิตรภาพคือวิธีที่ดีในการทดสอบตัวเองเพื่อดูว่าคุณพร้อมที่จะมีความสัมพันธ์หรือไม่ ค่อยเป็นค่อยไป ถ้าหากคุณไม่รู้จักเขาดีพอก็ควรเริ่มด้วยบทสนทนาที่เรียบง่ายและพัฒนาไปเป็นการไปเที่ยว ถ้าหากคุณต้องการบอกคนที่คุณชอบว่าคุณชอบเขาก็ควรแสดงให้เขาเห็นว่าคุณสบายใจกับการอยู่กับเขา ถ้าหากคุณขี้โม้ พูดว่าตัวเองดีแค่ไหน บอกเรื่องราวที่เกินจริงเพื่อให้เขาหัวเราะหรือทำบางอย่างที่ไม่ใช่ตัวตนของคุณก็อาจจะไม่ทำให้เขาชอบคุณ เขาจะคิดว่าคุณสนใจในตัวเขาจริงๆ ถ้าคุณเป็นตัวของตัวเอง เปิดใจและพูดถึงสิ่งที่คุณสนใจหรือเพื่อนของคุณ  จำไว้ว่าท้ายที่สุดคุณจะต้องการผู้ชายที่ชอบคุณในแบบที่คุณเป็น คุณไม่ต้องการให้เขาชอบคุณเพราะคุณเป็นคนอื่นเพราะมันจะยากในการเริ่มความสัมพันธ์ที่จริงจังในขณะที่ซื่อสัตย์กับตัวตนที่คุณเป็น ของขวัญชิ้นเล็กอาจเป็นวิธีที่เรียบง่ายในการแสดงให้คนที่คุณชอบเห็นว่าคุณชอบเขาโดยไม่ออกตัวแรงเกินไป การให้สิ่งของบางอย่างที่เขาเคยพูดถึงหรือบางอย่างที่คุณคิดว่าเขาน่าจะชอบ เช่น หนังสือหรือซีดี คุณยังสามารถทำตัวงี่เง่าและซื้อของบางอย่างที่ใช้ได้จริงให้กับเขา เช่น ดินสอกล่องใหญ่เพราะคุณสังเกตว่าเขามักจะลืมพกดินสอมาเรียน คุณยังสามารถเขียนโน้ตสั้นๆ ให้กับเขาพร้อมกับของขวัญและให้เขาด้วยตัวเองหรือวางไว้บนโต๊ะ  แน่นอนว่าวิธีนี้ได้ผลดีที่สุดถ้าหากคุณรู้จักเขาและเป็นเพื่อนกันแล้ว ถ้าคุณไม่เคยเจอกัน การให้ของขวัญอาจจะดูแรงเกินไป วิธีในการบอกคนที่คุณชอบว่าคุณชอบเขาคือการแสดงความสนใจที่แท้จริงในตัวเขา ในการทำสิ่งนี้คุณต้องถามคำถามเกี่ยวกับชีวิตของเขาและพยายามรับฟังคำตอบแทนที่จะวางแผนขั้นตอนต่อไปของคุณ ถามเกี่ยวกับแผนการช่วงสุดสัปดาห์ ทีมกีฬาโปรด กิจกรรมที่โรงเรียน เพื่อนหรือวงดนตรีโปรดเพื่อเริ่มบทสนทนา วิธีนี้จะแสดงว่าคุณใส่ใจเขาในฐานะบุคคลและคุณชอบเขาเช่นกัน   คุณยังสามารถถามเขาเกี่ยวกับสัตว์เลี้ยง หนังเรื่องโปรดหรือสิ่งที่เขาชอบทำเพื่อความสนุก อย่าถามคำถามที่เป็นส่วนตัวจนเกินไปในตอนแรกเพราะเขาอาจจะรู้สึกไม่สบายใจ แบ่งปันเรื่องราวของตัวเองด้วยเช่นกันเพราะคุณคงไม่อยากฟังดูเหมือนคุณกำลังสืบสวนเขา คนที่คุณชอบจะเริ่มสังเกตเห็นว่าคุณชอบเขาถ้าหากคุณหยอกล้อเขาเล็กน้อย คุณไม่จำเป็นต้องเล่นเยอะจนเกินไปเพื่อส่งสัญญาณนี้แต่เพียงหยอกล้อเล็กน้อยเกี่ยวกับทรงผมใหม่ของเขา ทีมกีฬาโปรด (โดยเฉพาะอย่างยิ่งถ้าทีมนี้แพ้ตลอด) ความหมกมุ่นกับวงดนตรีโปรดหรือสิ่งอื่นที่คุณรู้ว่าเขาจะไม่โกรธ วิธีนี้แสดงว่าคุณชอบเขามากพอที่จะมีบทสนทนาที่สนุกและไม่เครียด   ทำให้มั่นใจว่าเขารู้ว่าคุณหยอกล้อเขาและเขาไม่โกรธ เขาอาจจะอ่อนไหวกับทีมกีฬาโปรดและมันไม่ตลกที่ทีมนั้นแพ้ตลอดเวลา ทำให้เขาเห็นว่าคุณไม่หยอกล้อคนอื่น ถ้าหากเขาคิดว่าคุณหยอกล้อเพื่อนทุกคนของเขาเช่นกัน เขาก็จะไม่รู้สึกว่าเขาพิเศษสำหรับคุณ คนที่คุณชอบจะเริ่มคิดว่าคุณชอบเขาถ้าหากคุณเริ่มช่วยเหลือเขา คุณไม่จำเป็นต้องพยายามมากเกินไปเพื่อช่วยเหลือเขาแต่ทำบางอย่างที่สามารถแสดงออกว่าคุณสนใจในตัวเขาจริงๆ ซึ่งอาจจะเป็นการไปรับการบ้านแทนเขาเมื่อเขาไม่สบาย ให้เขายืมหนังสือเรียนหรือตอบคำถามบางอย่างที่เขาอาจจะมี สิ่งนี้เป็นวิธีที่ดีในการแสดงออกว่าคุณใส่ใจตราบใดที่เขาไม่เอาเปรียบคุณ   โดยทั่วไปเขาน่าจะหาวิธีช่วยเหลือคุณเช่นกัน คุณคงไม่อยากทำให้เขาคิดว่าคุณจะคอยช่วยเหลือเขาตลอดไป มองหาวิธีที่คุณสามารถช่วยเหลือเขา เขาอาจจะอายเกินไปในการทำบางอย่าง เช่น ลองถามการบ้านวิชาคณิตศาสตร์เขาแต่คุณสามารถเสนอที่จะทำมันและดูว่าเขาจะพูดอย่างไร . การจีบจะทำให้คนที่คุณชอบรู้ว่าคุณชอบเขาอย่างแน่นอน ในการจีบเขาคุณต้องหยอกล้อเขาและน้อย ทำตัวขี้เล่นและแสดงความสนใจที่พิเศษในตัวเขาให้มากกว่าผู้ชายคนอื่นในห้อง คุณยังสามารถเล่นตัวมากขึ้นในขณะที่ทำให้เขาเห็นว่าคุณชอบเขาด้วยการยิ้ม หัวเราะกับมุขตลกและทำทุกอย่างเพื่อให้เขารู้ว่าคุณต้องการใช้เวลากับเขามากขึ้น   การจีบให้เก่งอาจเป็นเรื่องที่ทำได้ยากแต่มันแปลว่าคุณต้องไม่จริงจังจนเกินไปในขณะที่คุณพูดเรื่องที่ไม่เครียดกับคนที่คุณชอบ ทำให้เขาเห็นว่าคุณต้องการรู้ว่าเขาจะพูดอะไรในขณะที่หยอกล้อเขาเล็กน้อย คุณยังสามารถเลียริมฝีปากหรือเล่นกับผมเพื่อทำตัวขี้เล่นในขณะที่คุณพูดกับคนที่คุณชอบ วิธีการบอกคนที่คุณชอบให้รู้ว่าคุณชอบเขาโดยไม่ต้องเปิดปากคือการสบตากับเขา สบตาเขาเพียง 1 หรือ 2 วินาทีให้มากพอที่จะแสดงออกว่าคุณให้ความสนใจเขาอย่างเต็มที่ จากนั้นจึงมองพื้นหรือมองไปทางอื่น วิธีนี้จะแสดงให้คนที่คุณชอบเห็นว่าคุณชอบเขาโดยที่ไม่ทำตัวโจ่งแจ้งจนเกินไป ถ้าหากคุณจ้องมองเขา คุณก็จะดูออกตัวแรงเกินไป   คุณสามารถใช้วิธีนี้ 1 หรือ 2 ครั้งเมื่อคุณอยู่ในห้องเดียวกันไม่ว่าคุณจะอยู่ที่งานปาร์ตี้หรือในห้องเรียน เพียงทำตัวให้แนบเนียน คุณคงไม่อยากให้เขาจับได้ว่าคุณจ้องเขาหลายครั้ง คุณสามารถยิ้มแบบยั่วยวนให้กับเขาเมื่อส่งสายตา คุณไม่จำเป็นต้องยิ้มปากฉีกเพื่อแสดงให้คนที่คุณชอบเห็นว่าคุณชอบเขา เพียงมองเขาและยิ้มให้กับเขาเล็กน้อยจากนั้นจึงมองไปทางอื่นหรือเริ่มบทสนทนากับเขา รอยยิ้มของคุณไม่ควรใหญ่หรือดูพยายามเกินไปเพราะเขาจะคิดว่าคุณแค่ทำตัวเป็นมิตร แทนที่จะทำเช่นนั้น คุณต้องยิ้มเล็กน้อยอย่างลึกลับเมื่อคุณยิ้มให้กับเขาเพื่อที่คุณจะสามารถเล่นตัวในขณะที่ทำให้เขารู้ว่าคุณชอบเขา  ถ้าหากคุณต้องการยกระดับการจีบ คุณสามารถเรียนรู้การยิ้มด้วยสายตา อีกหนึ่งวิธีในการทำให้คนที่คุณชอบรู้ว่าคุณชอบเขาคือผ่านทางภาษากาย ถ้าภาษากายของคุณเปิดก็แปลว่าคุณยืนตัวตรง หันหน้าเข้าหาคนที่คุณชอบ หันเท้าและไหล่เข้าหาเขาและปล่อยแขนลงข้างลำตัวแทนที่จะกอดอก วิธีนี้แสดงให้คนที่คุณชอบเห็นว่าคุณสนใจในตัวเขาและคุณชอบอยู่กับเขา ครั้งต่อไปที่คุณยืนหรือนั่งข้างเขา คุณต้องหันร่างกายไปทางเขาเพื่อที่เขาจะได้รู้ว่าคุณชอบเขา  เช่น ถ้าหากคุณกำลังคุยกับเขาและนั่งไขว่ห้างก็ควรนั่งไขว่ห้างไปทางเขา ไม่ใช่หันออกเพื่อที่คุณจะมีท่าทางเปิดรับมากขึ้น อีกหนึ่งวิธีในการแสดงให้คนที่คุณชอบเห็นว่าคุณชอบเขาคือการเข้าใกล้เขามากขึ้นไม่ว่าคุณจะกำลังคุยกับเขาหรือแค่ยืนอยู่กับเขาในงานปาร์ตี้เดียวกัน คุณไม่จำเป็นต้องออกตัวมากเกินไปหรือคุยกับเขาอย่างใกล้ชิดหรือทำให้เขารู้สึกไม่สบายใจแต่คุณควรแสดงให้เขาเห็นว่าคุณชอบเขาด้วยการเข้าใกล้เขาเมื่ออยู่ในสถานการณ์ทางสังคม คุณสามารถทำให้คนที่คุณชอบเห็นว่าคุณชอบเขาโดยไม่ทำตัวติดกับเขามากเกินไปด้วยการให้ความสนใจเขามากกว่าที่คุณให้ความสนใจผู้ชายคนอื่นโดยการยืนข้างเขา นั่งข้างเขาหรือทำให้มั่นใจว่าคุณมีโอกาสคุยกับเขาเวลาที่คุณอยู่ในกลุ่มคนเล็กๆ  เมื่อคุณคุยกับเขาก็สามารถพยายามยืนหรือนั่งใกล้เขามากขึ้นในขณะที่คุยกัน ถ้าหากเขาไม่ขยับหนีแต่เขาขยับเข้าหาคุณมากขึ้นก็แปลว่าเขารู้สึกแบบเดียวกับคุณ ถ้าหากคุณต้องการบอกคนที่คุณชอบว่าคุณชอบเขาโดยไม่พูดออกไปทั้งหมด วิธีที่คุณสามารถทำได้คือสัมผัสเขาเล็กน้อย ถ้าหากคุณคุยกับเขาหรือเดินผ่านเขา คุณสามารถสัมผัสเขาอย่างแผ่วเบาที่หัวไหล่หรือต้นแขนด้านบนหรือแม้แต่บีบแขนเขาอย่างเบาๆ ถ้าหากเขาล้อคุณเล่น ถ้าคุณยืนหรือนั่งใกล้เขา คุณสามารถใช้เท้าหรือหัวเข่าสัมผัสเขาเป็นบางครั้งบางคราวเพื่อแสดงให้เขาเห็นว่าคุณต้องการเข้าใกล้เขามากขึ้น . การให้ความสนใจทางกายเล็กน้อยจะทำให้คนที่คุณชอบรู้ว่าคุณชอบเขา คุณไม่จำเป็นต้องทำมากจนเกินไป เพียงการสัมผัส 1 หรือ 2 ครั้งระหว่างบทสนทนาจะแสดงออกว่าคุณชอบเขา สิ่งนี้ไม่ได้แปลว่าคุณต้องแต่งตัวให้สวยที่สุดและแต่งหน้าจัดที่สุดเพื่อดึงดูดความสนใจของคนที่คุณชอบ อย่างไรก็ตาม มันแปลว่าคุณต้องดูและรู้สึกสวย สดชื่นและสะอาดเมื่อคุณพูดกับคนที่คุณชอบ การใช้ความพยายามกับรูปร่างหน้าตาจะทำให้คุณมีความมั่นใจมากขึ้นและยังแสดงให้คนที่คุณชอบเห็นว่าคุณต้องการทำให้เขาประทับใจ คุณต้องสวมเสื้อผ้าที่คุณรู้สึกสบายและไม่พยายามทำตัวเป็นคนที่คุณไม่ใช่  ถ้าหากคุณไปเที่ยวกับคนที่คุณชอบและกลุ่มคนเล็กๆ การแต่งตัวสวยจะทำให้เขาเห็นว่าคุณใช้ความพยายามดูดีเพื่อเขาซึ่งสามารถบ่งบอกได้ว่าคุณชอบเขา ถ้าคุณต้องการให้คนที่คุณชอบรู้ว่าคุณชอบเขามากแค่ไหน คุณต้องบอกเขาด้วยตัวเองถึงแม้ว่าคุณจะเขียนจดหมายก็ตาม ถึงแม้ว่าการมีเพื่อนไปบอกเขาแทนคุณจะทำให้คุณรู้สึกว่ามันง่ายขึ้นแต่มันจะทำให้คุณดูว่าคุณไม่พร้อมสำหรับความสัมพันธ์ที่เป็นผู้ใหญ่หรือคุณรู้สึกไม่สบายใจที่ต้องคุยกับเขาด้วยตัวเอง ถึงแม้เขาจะพูดว่าเขาชอบคุณเช่นกันแต่สิ่งนี้จะเริ่มความสัมพันธ์อย่างไม่ถูกต้อง  ยิ่งไปกว่านั้นคุณคงไม่อยากทำให้เขารู้สึกรำคาญที่เพื่อนของคุณรายล้อมเขา เคารพความเป็นส่วนตัวและบอกความรู้สึกของคุณกับเขาด้วยตัวเอง ถ้าหากคุณกลัวที่ต้องบอกคนที่คุณชอบว่าคุณชอบเขาด้วยตัวเอง สิ่งที่คุณสามารถทำได้คือการเขียนโน้ตหรือจดหมายเพื่อบอกเขาว่าคุณรู้สึกอย่างไร คุณสามารถสอดจดหมายไว้ในตู้ล็อคเกอร์หรือยื่นให้กับเขา บอกเขาว่าคุณชอบเขา ให้เหตุผลว่าทำไม ถ้าคุณต้องการและถามความรู้สึกของเขาที่มีต่อคุณ สิ่งนี้เป็นวิธีที่ดีในการบอกเขาโดยตรงว่าคุณรู้สึกอย่างไรในขณะที่ลดความกดดันของการต้องทำสิ่งนี้ด้วยตัวเอง  ทำให้มันสั้นและอ่อนหวาน คุณคงไม่อยากลงรายละเอียดเยอะเกินไปว่าคุณชอบเขามากแค่ไหนโดยที่คุณยังไม่รู้ว่าเขารู้สึกแบบเดียวกับคุณหรือไม่ คุณสามารถบอกวิธีที่ดีที่สุดที่เขาสามารถติดต่อคุณ ไม่ว่าจะเป็นการบอกว่าเขาสามารถให้คำตอบหรือให้เบอร์โทรศัพท์เขากับคุณ อีกวิธีในการบอกเขาว่าคุณชอบเขาคือการโทรหาแล้วบอกเขาว่าคุณรู้สึกอย่างไร เทคนิคนี้หมายถึงการบอกเขาว่าคุณรู้สึกอย่างไรด้วยคำพูดแต่ถ้าหากคุณคิดว่าการบอกเขาโดยไม่ใช้คำพูดนั้นไม่ได้ผลสำหรับคุณ คุณก็อาจจะต้องใช้คำพูด โทรหาเขา หายใจลึกๆ แล้วบอกเขาว่าคุณรู้สึกอย่างไรและถามว่าเขารู้สึกแบบเดียวกันหรือไม่ คุณจะรู้คำตอบของคุณในทันที  เพียงพูดว่า “ฉันมีความสุขมากที่ได้ไปเที่ยวกับเธอในช่วง 2-3 สัปดาห์ที่ผ่านมาและฉันต้องการให้เธอรู้ว่าฉันชอบเธอ ฉันอยากรู้ว่าเธอรู้สึกแบบเดียวกันหรือเปล่า” ถ้าหากความคิดของการโทรหาเขาเพื่อบอกเขาว่าคุณรู้สึกอย่างไรนั้นไม่เหมาะสมกับคุณ คุณอาจจะต้องเลือกเวลาและสถานที่เพื่อมีบทสนทนากับเขา ถามเขาว่าเขาสามารถมาเจอคุณในที่ที่เป็นส่วนตัวได้หรือไม่ สบตาและบอกเขาว่าคุณรู้สึกอย่างไร ให้เวลากับเขาเพื่อมีปฏิกิริยาและโต้ตอบและพยายามอย่ากดดันเขามากจนเกินไป ทำให้ทุกสิ่งดูไม่เครียดแทนที่จะทำให้อึดอัด   คุณสามารถคุยกันเล็กน้อยเพื่อทำให้เขารู้สึกสบายใจแต่อย่ากลัวที่จะเข้าประเด็นและแบ่งปันความรู้สึก คุณสามารถชมเชยเขาสักเล็กน้อยในขณะที่บอกว่าคุณชอบเขา คุณสามารถพูดว่า “ไม่มีใครทำให้ฉันหัวเราะได้อย่างที่เธอทำ” เพื่อแสดงว่าทำไมคุณถึงชอบเขา เมื่อคนที่คุณชอบรู้แล้วว่าคุณชอบเขา เขาอาจจะรู้สึกแบบเดียวกันหรือต้องการเป็นแค่เพื่อน ถ้าหากเขาพูดว่าเขาชอบคุณเช่นกัน คุณก็สามารถเฉลิมฉลองและตื่นเต้นที่ได้เริ่มความสัมพันธ์กับเขา ถ้าหากเขาไม่ได้รู้สึกแบบเดียวกัน คุณก็ต้องทำตัวเป็นผู้ใหญ่และคิดบวกแทนที่จะเศร้าโศกเสียใจหรือทำให้เขารู้สึกผิดที่ไม่รู้สึกแบบเดียวกับคุณ คุณต้องทำให้มันดูไม่ใช่เรื่องใหญ่ถึงแม้ว่าคุณจะเสียใจและรอให้คุณอยู่ตามลำพังก่อนค่อยรู้สึกเสียใจ   ไม่ว่าอะไรจะเกิดขึ้น คุณจะต้องจบด้วยความประทับใจ ถ้าหากคุณเริ่มด่าเขาหรือทำตัวร้ายกับเขาเพราะเขาไม่ได้รู้สึกแบบเดียวกับคุณ มันจะยิ่งทำให้คุณเดินหน้าสู่ความตกต่ำ ถึงแม้ว่าเขาไม่ได้รู้สึกแบบเดียวกับคุณ เขาจะเคารพคุณเพราะคุณเปิดเผยและจริงใจกับเขา คุณต้องรู้สึกภูมิใจที่ได้ผลักดันตัวเองไปตรงนั้นและใช้ความพยายาม
กลายมาเป็นเพื่อนกัน. อย่าโอ้อวด. ให้ของขวัญชิ้นเล็กกับเขา. คำถามเพื่อแสดงออกว่าคุณใส่ใจ. หยอกล้อเขา. ช่วยเหลือเขา. จีบ สบตาและจากนั้นจึงละสายตา. ยิ้ม. หันตัวเข้าหาคนที่คุณชอบ. เข้าใกล้เขามากขึ้น. ทำลายกำแพงกั้นการสัมผัส. ดูดีที่สุด . อย่าให้เพื่อนบอกเขาแทนคุณ. เขียนโน้ตหรือจดหมายหาเขา. โทรหาเขา. บอกเขาด้วยตัวเอง. โต้ตอบอย่างเหมาะสม.
https://www.wikihow.com/Tell-Your-Crush-You-Like-Him-Without-Words https://www.wikihow.com/Tell-Your-Crush-You-Like-Him-Without-Words https://www.wikihow.com/Tell-Your-Crush-You-Like-Him-Without-Words
Giving Subtle Hints Getting the Body Language Down Really Telling Him